Global soyaproduksjon har tradisjonelt blitt forbundet med avskoging av regnskogen i Amazonas og Cerrado-savannen i Brasil. Denofas holdning har alltid vært å stille absolutte krav til leveranse av garantert avskogingsfrie råvarer. I tillegg har selskapet fungert som en pådriver for å øke sporbarhet og åpenhet i leverandørkjeden. Et annet viktig virkemiddel har vært å vise at det finnes en betalingsvilje i Norden for soya som er produsert på en forsvarlig og bærekraftig måte.